< Java FX

Java FX kezdés

Szerző: Sallai András

Copyright © 2021, Sallai András

Szerkesztve: 2021, 2022, 2023, 2025

Licenc: CC BY-SA 4.0

Web: https://szit.hu

JavaFX

A JavaFX egy szoftverkörnyezet, ami lehetővé teszi asztali és webes alkalmazások készítését, számos eszközzel. Támogatott platformok:

asztali gép és böngésző

Operációs rendszerek:

Windows

Linux

macOS

iOS

Android

A JavaFX a Java SE része a Java 1.2-től. A Java 1.8-ból mégis kivették, valószínűleg a webes felületek térnyerése miatt 1) Ennek valószínűségéről a https://en.wikipedia.org/wiki/JavaFX weblapon olvashatunk .

A JavaFX támogatja az eseményeket, tulajdonságokat, kötéseket és FXML dokumentumokat. Minden JavaFX elem megfelel az MVC mintának. A JavaFX megvalósítható FXML használatával és nélküle is. Az FXML-t a nézetek létrehozására használjuk. Az FXML nézet létrehozását segíti a SceneBuilder grafikus felület építő eszköz. Amikor az FXML a memóriába töltődik, továbbra is Java objektumok gyűjteménye.

Szükséges

Ha JavaFX-szel szeretnénk dolgozni, a következőkre van szükség:

JavaJDK

JavaFX

kódszerkesztő

SceneBuilder - opcionális

JavaJDK

A JavaJDK 8 tartalmazza még a JavaFX-t, a következő Java verziók viszont nem. A későbbi Java verziókhoz le kell tölteni a JavaFX-t.

https://openjfx.io/

Dokumentáció

https://openjfx.io/

https://openjfx.io/javadoc/19/

https://openjfx.io/javadoc/21/

https://fxdocs.github.io/docs/html5/

Fogalmak

Stage

A Stage a legfelső szintű konténer, tulajdonképpen maga az ablak. Vagyis a Stage-hez tartozik az ablak címsora szegélye stb.

Scene

A Stage-re egy Scene került. A Scene konténerbe újabb konténerek vagy egyetlen kontroll tehető fel. A Scene akár cserélhető is az Stage-en.

Az elhelyezhető komponenseket kontroll néven használjuk.

Node-ok

A konténerek és kontrollok egy fastruktúrába szervezhetők. Mindegyik tartalmazhatja a másikat. Így minden kontroll egy csomópontot alkot, angolul node-t.

Node-ok kibontva

A példákban láthatjuk, ahogy a konténerek és a kontrollok csomópontokat alkotnak: